తెలంగాణలో మహిళా తహసీల్దార్ దారుణహత్య WATCH LIVE TV
పాక్‌కి 257 స్కోరుతో అఫ్గానిస్థాన్ సవాల్
జట్టు స్కోరు 94 వద్ద రహ్మత్ షా ఔటవగా.. అనంతరం వచ్చిన కెప్టెన్ అస్గర్ ఆకాశమే హద్దుగా చెలరేగిపోయాడు. బౌలర్ ఎవరనేది తేడా లేకుండా బ్యాట్ ఝళిపించిన అస్గర్ ఏకంగా ఐదు సిక్సర్లు బాదేశాడు.
Samayam Telugu | Updated:
Sep 21, 2018, 09:22PM IST
ఆసియా కప్‌లో పసికూన అఫ్గానిస్థాన్ 257 స్కోరుతో పాకిస్థాన్‌కి గట్టి సవాల్ విసిరింది. అబుదాబి వేదికగా ఈరోజు జరిగిన మ్యాచ్‌లో టాస్ గెలిచి తొలుత బ్యాటింగ్ చేసిన అఫ్గానిస్థాన్ జట్టు.. హస్మతుల్లా షాహిది (97: 118 బంతుల్లో 7x4), కెప్టెన్ అస్గర్ (67: 56 బంతుల్లో 2x4, 5x6) వీరోచిత ఇన్నింగ్స్ ఆడటంతో నిర్ణీత 50 ఓవర్లలో 6 వికెట్ల నష్టానికి 257 పరుగులు చేయగలిగింది. పాక్ బౌలర్లకి ఎదురునిలిచిన ఈ జోడి నాలుగో వికెట్‌కి అభేద్యంగా 94 పరుగుల భాగస్వామ్యం నెలకొల్పింది.
పాకిస్థాన్ బౌలర్ మహ్మద్ నవాజ్ ధాటికి ఓపెనర్లు మహ్మద్ షెహజాద్ (20), జనత్ (10) తక్కువ స్కోరుకే పెవిలియన్ బాట పట్టినా.. రహ్మత్ షా (36)తో కలిసి మూడో వికెట్‌కి షాహిది 63 పరుగుల భాగస్వామ్యం నెలకొల్పి ఇన్నింగ్స్‌ను చక్కదిద్దాడు. అయితే.. జట్టు స్కోరు 94 వద్ద రహ్మత్ షా ఔటవగా.. అనంతరం వచ్చిన కెప్టెన్ అస్గర్ ఆకాశమే హద్దుగా చెలరేగిపోయాడు. బౌలర్ ఎవరనేది తేడా లేకుండా బ్యాట్ ఝళిపించిన అస్గర్ ఏకంగా ఐదు సిక్సర్లు బాదేశాడు. అతను ఔటయ్యాక.. అఫ్గానిస్థాన్ ఇన్నింగ్స్ తడబడింది. మహ్మద్ నబీ (7), జర్దాన్ (5) తక్కువ స్కోరుకే ఔటవగా.. ఆఖరి వరకూ నాటౌట్‌గా క్రీజులో నిలిచిన షాహిది జట్టుకి గౌరవప్రదమైన స్కోరుని అందించాడు. పాక్ బౌలర్లలో మహ్మద్ నవాజ్ మూడు, షాహీన్ అఫ్రిది రెండు, హసన్ అలీ ఒక వికెట్ పడగొట్టారు.